L’Agrupació de Falles organitza un Campament de Multi aventura al juliol
2025-07-24

Tirolina, jocs, mini quads, piscina, tir amb arc, jocs de nit, rocòdrom…tot açò i molt més és el que ofereix el Campament de Multi aventura organitzat per l’Agrupació de Falles de Burjassot, junt amb el Grup A Riure del municipi, i que es desenvoluparà en la localitat de Castellote (Terol).

Del 4 al 8 de juliol aquest divertit i diferent campament d’estiu tindrà lloc en la citada localitat. El preu del mateix és de 120€ i des de l’Agrupació recorden que les places són limitades.

El campament va a combinar les activitats esmentades amb altres relacionades amb la naturalesa, excursions per la zona o el ral·li faller…una oportunitat única de viure una setmana diferent per a xiquets i xiquetes fallers, de les comissions burjassoteres, amb edats compreses entre els 4 i els 17 anys. A més, si hi ha places, també podran gaudir del mateix les amigues i els amics dels propis fallers.

Aquelles persones interessades a apuntar als seus xiquets poden enviar un correu electrònic a castellote@grupoariure.com o bé cridar als telèfons 653 68 52 62 o 96 206 00 80 per a tenir tota la informació del campament.